English: Diolch, Dirprwy Lywydd. I thank Members who took part in today's debate for their contributions, and particularly the Cabinet Secretary in his response. Perhaps I'll deal with his responses first. I'm very pleased that he has basically supported all that we're saying in the report and recognises what we are saying as important issues that we need to address as a nation, both here in Wales but also as a UK as well. I agree with the point about principles. I understand the unknown technicalities that may arise because there's still so much uncertainty that exists until we know more detail on a final agreement. I appreciate that, but we still need to make sure those issues are pursued in our pursuance of, actually, a final agreement that works for Wales, and I think that's what we would want you to do for us, Cabinet Secretary. I also very much appreciate the European transition fund you highlighted and the allowance of funding towards the organisations that Jane Hutt raised to allow that future engagement with Europe. That's critical because so many organisations have opened up those relationships, and we want to make sure they continue with those and benefit from them in the future. It's very important for that. I'll go on to a few of the Members, and I'll deal with Jane's first because it's the easiest one. Jane clearly highlighted the loss of the funding streams, and I think the Cabinet Secretary has said that it will give us some comfort to know there are opportunities there for that to come through. But it's for the longer term picture, because that's only, as we know, a transition fund and not necessarily the long term, so we need to look at that. And we still don't know what the UK is going to do about replacing European funds and to allow that type of engagement. So, that's something that we still have, and it is important. I know Jane will continue to highlight the agenda for equalities within Wales, and wider, to ensure that what we have gained under EU we do not lose. Dai Lloyd - and can I point out that Steffan has made a huge impact on our committee, and I know his enthusiasm for looking at the relationship of Wales not just with the EU but the wider world as well, and I look forward to his return as soon as possible to the committee? Can I just correct you? You actually said that recommendations 1 and 4 were full membership of the customs union and single market. No, they didn't say that; they actually said we wanted, basically, a customs arrangement that would allow us similar agreements, and where we would have, again, unfettered access to the market. So, it's not the quite the same as the terminology you used. I just wanted to make that clear. On your issues, we do need to ensure that we do some collaborative programmes. Framework programme 9, which is a Horizon 2020 follow-on - that money needs to be utilised in Wales; we need to have access to it, our universities need to have access to it and our research industries need to have access to it, so it is important that we continue to explore that. And whilst the Cabinet Secretary talked about UK issues, it is still important that Wales looks at every opportunity we can to get engaged in that type of programme. Neil Hamilton, can I say thank you for your kind words, first of all? It might be the nicest thing I'll say today. But, yes, you are right; producer interests are given in evidence and they are concerned about change, because they're concerned about their profitability, they're concerned about their future, they're concerned about their workers' livelihoods. There are issues that worry them when they don't know what's happening - understandable. So, that is important. We can't hide that. I don't believe it's project fear; I think it's just simply reality. Where are we going? What is happening? I think that is the issue. You say they don't think too much about customs arrangements. I'm sorry, but businesses are telling us quite the reverse. They do want to know about customs arrangements, they do want to know about the tariffs and they want to know about the non-tariff barriers. They need to know where they're going. We were talking on Monday in our committee and people were saying that farmers in particular are not talking about what's happening next year; they're talking about what's happening in five or six years' time about what they are planning, how they're going to diversify their arrangements, their businesses, in five or six years - they need to do it now. So, that uncertainty is a problem for them. You say that no-one wants barriers - I totally agree - and that the ball's in the EU's court. Can I remind everybody in this Chamber that the EU are more concerned, at this point in time, about the multiannual financial framework and the next seven-year period than they actually are with Brexit? They're looking at their budgets, which they know are within a limited scope without UK funding, and they are deeply concerned about that. We have probably, with Brexit, gone down the list dramatically in the last six months. So, you might say that it's in the EU's court, but don't think that they're worried about us; they have other issues that they're really dealing with, and they need to look at that. I always try and produce balanced reports as well. Mark highlighted customs, as you might've expected him to, and a special solution that suits the UK. I understand that. He talked about trucks and technology between the USA and Canada. Can I just highlight and remind him of what the chief executive of HMRC said today in the Brexit committee in Westminster? The 'max fac' solution being proposed by the UK Government will cost £20 billion a year to businesses and take, probably, five years to fully work. That is what the chief executive of HMRC has said today. So, this idea that we can have a technology solution tomorrow is not realistic, and that is being said not by me, not by business, but by the person who's actually talking about collecting it - [ Interruption.]
Welsh: Diolch, Ddirprwy Lywydd. Hoffwn ddiolch i'r Aelodau a gymerodd ran yn y ddadl am eu cyfraniadau, ac yn enwedig i Ysgrifennydd y Cabinet am ei ymateb. Efallai y caf ymdrin â'i ymatebion ef yn gyntaf. Rwy'n falch iawn ei fod yn y bôn wedi cefnogi popeth a ddywedwn yn yr adroddiad ac yn cydnabod bod yr hyn rydym yn ei ddweud yn faterion pwysig y mae angen inni fynd i'r afael â hwy fel cenedl, yma yng Nghymru ond hefyd yn y DU yn ogystal. Rwy'n cytuno gyda'r pwynt am egwyddorion. Rwy'n deall y manylion technegol na wyddys amdanynt a allai godi oherwydd bod cymaint o ansicrwydd yn dal i fodoli hyd nes y byddwn yn gwybod mwy o fanylion am gytundeb terfynol. Rwy'n derbyn hynny, ond mae'n dal i fod angen inni wneud yn siŵr ein bod yn mynd ar ôl y rheini wrth inni fynd ar drywydd cytundeb terfynol sy'n gweithio i Gymru mewn gwirionedd, ac rwy'n credu bod hynny'n rhywbeth y byddem am i chi ei wneud i ni, Ysgrifennydd y Cabinet. Rwyf hefyd yn gwerthfawrogi'r gronfa bontio Ewropeaidd a ddisgrifiwyd gennych a'r lwfans o arian ar gyfer y sefydliadau y soniodd Jane Hutt amdanynt i ganiatáu'r ymgysylltiad hwnnw ag Ewrop yn y dyfodol. Mae hynny'n hanfodol oherwydd bod cynifer o sefydliadau wedi agor y cysylltiadau hynny, ac rydym eisiau gwneud yn siŵr eu bod yn parhau gyda'r rheini ac yn elwa ohonynt yn y dyfodol. Mae'n bwysig iawn ar gyfer hynny. Fe af ymlaen at rai o'r Aelodau, ac rwyf am ymdrin â chyfraniad Jane yn gyntaf am mai dyna'r hawsaf. Tynnodd Jane ein sylw'n glir at golli'r ffrydiau ariannu, a chredaf fod Ysgrifennydd y Cabinet wedi dweud y bydd yn rhoi rhyw gysur inni wybod bod cyfleoedd yno i hynny ddod drwodd. Ond mae ar gyfer y darlun yn y tymor hwy, oherwydd nid yw hwnnw, fel y gwyddom, yn ddim ond cronfa bontio ac nid o reidrwydd yn hirdymor, felly mae angen inni edrych ar hynny. Ac nid ydym eto'n gwybod beth y mae'r DU yn mynd i wneud ynglŷn â sicrhau arian yn lle'r cronfeydd Ewropeaidd ac i ganiatáu'r math hwnnw o ymgysylltiad. Felly, mae hynny'n rhywbeth sy'n dal i fod gennym, ac mae'n bwysig. Gwn y bydd Jane yn parhau i dynnu sylw at yr agenda cydraddoldeb yng Nghymru, ac yn ehangach, i sicrhau nad ydym yn colli'r hyn enillwyd o dan yr UE. Dai Lloyd - a gaf fi dynnu sylw at y ffaith bod Steffan wedi cael effaith enfawr ar ein pwyllgor, a gwn am ei frwdfrydedd ynghylch edrych ar berthynas Cymru nid yn unig â'r UE ond â'r byd yn ehangach yn ogystal, ac edrychaf ymlaen at ei gael yn ôl cyn gynted â phosibl i'r pwyllgor? A gaf fi eich cywiro? Fe ddywedoch chi mewn gwirionedd mai argymhellion 1 a 4 oedd aelodaeth lawn o'r undeb tollau a'r farchnad sengl. Na, nid dyna roeddent yn ei ddweud; yr hyn roeddent yn ei ddweud, yn y bôn, oedd ein bod eisiau trefniant tollau a fyddai'n caniatáu inni gael cytundebau tebyg, a lle byddai gennym, unwaith eto, fynediad dirwystr i'r farchnad. Felly, nid yw'n hollol yr un fath â'r derminoleg a ddefnyddioch chi. Roeddwn am wneud hynny'n glir. Ar y materion a godwyd gennych, mae angen inni sicrhau bod gennym raglenni cydweithredol. Mae rhaglen fframwaith 9, sy'n un o'r rhaglenni i ddilyn Horizon 2020 - mae angen defnyddio'r arian hwnnw yng Nghymru; mae angen inni gael mynediad ato, mae angen i'n prifysgolion allu cael mynediad ato ac mae angen i'n diwydiannau ymchwil gael mynediad ato, felly mae'n bwysig ein bod yn parhau i ymchwilio i hynny. Ac er bod Ysgrifennydd y Cabinet wedi sôn am faterion y DU, mae'n dal i fod yn bwysig i Gymru edrych ar bob cyfle a gawn i gymryd rhan mewn rhaglen o'r fath. Neil Hamilton, a gaf fi ddiolch i chi am eich geiriau caredig yn gyntaf oll? Gallai fod y peth caredicaf y byddaf yn ei ddweud heddiw. Ond rydych yn gywir; rhoddir buddiannau cynhyrchwyr yn dystiolaeth ac maent yn pryderu ynglŷn â newid, oherwydd eu bod yn poeni am eu proffidioldeb, maent yn poeni am eu dyfodol, maent yn pryderu am fywoliaeth eu gweithwyr. Mae yna faterion sy'n eu poeni pan na fyddant yn gwybod beth sy'n digwydd - dealladwy. Felly, mae hynny'n bwysig. Ni allwn guddio hynny. Nid wyf yn credu mai prosiect ofn yw hynny; realiti'n unig yw hynny. I ble'r ydym yn mynd? Beth sy'n digwydd? Credaf mai dyna'r broblem. Rydych yn dweud nad ydynt yn meddwl gormod am drefniadau tollau. Mae'n ddrwg gennyf, ond mae busnesau'n dweud y gwrthwyneb yn llwyr wrthym. Maent eisiau gwybod am drefniadau tollau, maent eisiau gwybod am y tariffau ac maent eisiau gwybod am y rhwystrau di-dariff. Mae angen iddynt wybod ble maent yn mynd. Roeddem yn siarad ddydd Llun yn ein pwyllgor ac roedd pobl yn dweud nad yw ffermwyr yn arbennig yn sôn ynglŷn â beth sy'n digwydd y flwyddyn nesaf; maent yn siarad am beth sy'n digwydd mewn pum neu chwe blynedd, ynglŷn â'r hyn y maent yn ei gynllunio, sut y byddant yn arallgyfeirio eu trefniadau, eu busnesau, mewn pum neu chwe blynedd - mae angen iddynt ei wneud yn awr. Felly, mae'r ansicrwydd hwnnw'n broblem iddynt. Rydych yn dweud nad oes unrhyw un eisiau rhwystrau - rwy'n cytuno'n llwyr - ac mai'r UE piau'r cam nesaf ar hynny. A gaf fi atgoffa pawb yn y Siambr hon fod yr UE yn fwy pryderus, ar hyn o bryd, ynglŷn â'r fframwaith ariannol amlflwydd a'r cyfnod nesaf o saith mlynedd nag y maent ynghylch Brexit? Maent yn edrych ar eu cyllidebau y gwyddant eu bod yn gyfyngedig heb arian y DU, ac maent yn bryderus iawn am hynny. Gyda Brexit, mae'n debyg ein bod wedi mynd i lawr y rhestr yn ddramatig yn ystod y chwe mis diwethaf. Felly, gallech ddweud mai mater i'r UE ydyw, ond nid wyf yn meddwl eu bod yn poeni amdanom ni; mae ganddynt broblemau eraill y maent yn mynd i'r afael â hwy, ac mae angen iddynt edrych ar hynny. Rwyf bob amser yn ceisio cynhyrchu adroddiadau cytbwys yn ogystal. Pwysleisiodd Mark y tollau, fel y byddech yn disgwyl iddo wneud, ac ateb arbennig sy'n addas ar gyfer y DU. Rwy'n deall hynny. Soniodd am lorïau a thechnoleg rhwng UDA a Chanada. A gaf fi nodi, a'i atgoffa o'r hyn a ddywedodd Prif Weithredwr Cyllid a Thollau EM heddiw yn y pwyllgor Brexit yn San Steffan? Bydd yr ateb 'max fac' sy'n cael ei argymell gan Lywodraeth y DU yn costio £20 biliwn y flwyddyn i fusnesau ac yn cymryd pum mlynedd i weithio'n llawn mae'n debyg. Dyna'r hyn a ddywedodd Prif Weithredwr Cyllid a Thollau EM heddiw. Felly, nid yw'r syniad hwn y gallwn gael ateb technolegol yfory yn realistig, ac nid fi sy'n dweud hynny, nid y byd busnes, ond yr unigolyn sy'n siarad am ei gasglu mewn gwirionedd - [ Torri ar draws.]